**Minden6ó**
Bruce Almighty
színes magyarul beszélő amerikai vígjáték, 101 perc, 2003
Dolby Surround
rendező:  Tom Shadyac
szereplő(k): Jim Carrey , Jennifer Aniston

**Filmleírás:**
A mindennapokban elég sokszor előfordul, hogy nem sikerülnek a dolgaink. S persze igen gyakran Istent hibáztatjuk. S mi történne, ha egyszer csak Isten helyére kerülnénk, s bármit megtehetnénk? Szebb lenne a világ, vagy csak az önzéseink uralkodnának? A film ezt a témát járja körül Jim Carreytől megszokott néha morbid, de humoros stílusban.

Korosztályi javaslat: 14 éves kor fölött
Földolgozási javaslatok
**Téma:** Isten mindenhatósága
**Megfigyelési szempontok:**

* Hogyan változik Bruce élete az Istennel való találkozás után?
* Mitől nehéz és mitől tűnik a film szerint könnyűnek “mindenhatónak lenni”?

**Játék:** 3 kívánság
**Forrás:** -
**Körülmények:** egyéni munka
**Eszközök:** írószer, papír
**Leírás:** Lehetőleg még a film elején tegyük fel a kérdést, mi lenne az a három dolog/kívánság, amit megtennénk, ha Isten helyében kerülnénk egy napra?
A film után mindenképpen kerüljön sor ezek megbeszélésére, közös átgondolására.

**Igemagyarázathoz, beszélgetéshez használható bibliai igehelyek:**
1Móz17,1 “Én vagyok a mindenható Isten.”
1Móz 28,3 “A mindenható Isten pedig áldjon meg, szaporítsa és sokasítsa meg utódaidat, hogy népek gyülekezetévé váljanak.”
2Móz 6,3 “Ábrahámnak, Izsáknak és Jákóbnak úgy jelentem meg, mint mindenható Isten, de azon a néven, hogy az ÚR, nem voltam ismert előttük.”